О Т Ч Е Т

ЗА ДЕЙНОСТТА НА Н.Ч. “КЛИМЕНТ БРАНИЦКИ-1900”

Град СЛАВЯНОВО през 2020 година

============================================

 А. Народно читалище “Климент Браницки - 1900” град Славяново е културна институция, която обслужва население от 4338 жители .

Читалище “Климент Браницки - 1900” има регистрирани 162 члена през 2020 година и събран членски внос – 324.00 лв.

През 2020 година народно читалище „Климент Браницки – 1900” навърши своите 120 години от основаването си. На мероприятията, които организирахме по повод годишнината във време, в което бяха паднали противоепидемичните мерки сме събирали най-много до 90 човека, за да спазваме Наредбата на Министерството на здравеопазването. Повечето от мероприятията бяха на открито, в така наречения „Английски двор” на читалището.

Настоятелството на читалището поради многото задачи за решаване по организацията на годишнината проведе 6 заседания.

Читалището е извършвало пререгистрация при всяка промяна на обстоятелствата по ЗНЧ - последно отчетно - изборно събрание през м. май 2019 г.

Субсидираната численост на читалището през 2020 година /от 01.01. до 31.06. - 5 /пет/ субсидирани бройки. От 01.07. до 31.12.2020 година 7.5 /седем цяло и половина/ субсидирани бройки.

Общият бюджет на читалището за 2020 г. е 65 250 лв., но до 31.12.2020 г. са преведени 52 200 лв. – не е изпълнен целия бюджет.

Общинска субсидия за 2020 година не сме получавали.

 Материална база :

 Разгъната площ в кв.м. за читалищна дейност – 1 635 кв.м.

 Брой места в салоните –

 Голям салон – 465 места ;

 Малък салон – 100 места.

 В читалището има по Програма „Глобални библиотеки” осигурени 6 /шест/ компютърни конфигурации, 1 /един/ лаптоп, 1 /един/ принтер, скенер и ксерокс, 1/една/ мултимедия. Читалището разполага и с още 2 /две/ обособени работни компютърни конфигурации. Всички са свързани в интернет мрежа.

 Според финансовите възможности на читалището - общинската сграда се стопанисва и е в добро състояние.

По повод на 120 годишнината от основаването на Народно Читалище „Климент Браницки – 1900” ремонтните дейности в сравнение с предходни години бяха много повече. Пребоядисване дограмата на фасадата на читалището, измазване на западната страна /мазилката беше изпаднала до тухла и имаше опасност от пробиви/. Изключително необходимата ни метална решетка, с която отделихме т.н. „Английски двор” на читалището беше изработена, боядисана и поставена. По този начин преустановихме нощните набези на недоброжелателни младежи, които рушаха във вътрешността сградата. Облагородихме това пространство, като насадихме в него туи. Под плочата на Деловия клуб обособихме една цяла стена върху която поставихме нарисувано от художници Пано със слънчева дъга. Средствата за него са подсигурени от дарители. Монтирахме ново осветление на същото това място. Закупихме 4 броя масички с още 16 стола и цялото това пространство стана един прекрасен детски кът, в който по-късно проведохме своите мероприятия с децата на Славяново, посветени на годишнината. В големия салон на читалището направихме ново осветление, тъй като старото, почти 40 годишно, не работеше ефективно и на много места го нямаше. На сцената монтирахме допълнително осветление, по коридорите, по стълбищата, фоайетата и балкона също ново лед осветление. Дори за изложбата от картини на художника Крум Коцев от град Славяново поставихме в централното фоайе специално осветление /спот лампи/, с които се насочва светлината директно към картините. Изложбата беше осъществена, картините бяха подредени от художника и в навечерието на празника ги снимахме, тъй като не успяхме поради наложените забрани да осъществим Тържествения Концерт на 29.10.2020 г. Във входа към библиотеката на първото ниво също беше направен ремонт на това фоайе с освежаване с бял латекс и ремонтиране на куфара, в който вървят ВиК тръбите. И отново сменихме осветлението на двете нива с „лед плафони”. Във Детската читалня поради това, че паркета до половината беше загнил го премахнахме и отляхме циментова мазилка на пода. Извършено беше и частично остъкляване на прозорците. Малката кръжочна беше пребоядисана с цветен латекс и коридора към нея също. На някои места на прозорците, където пердетата бяха изгорели от слънцето ги заменихме с нови. Във всички тоалетни възли направихме малки ремонти, но е необходим абсолютно цялостен ремонт на всичките 12.

По отношение на 120 годишнината поставихме на сцената тематична украса, изработена от плевенски художници. За първи път във 120 годишната история на читалището, нашата институция има свое Знаме. Художникът Крум Коцев изработи Лого на читалището – дарение, което беше поставено, както на Знамето, така и на всички останали печатни материали по повод годишнината.

На фасадата на читалището бе поставено светлинно табло „120 години Народно Читалище „Климент Браницки – 1900”” на зелен фон с разтворена книга и слънце. Всяка вечер сградата се осветява от него. То е постоянно и беше монтирано на 20.05.2020 г.. Средствата за изработването и монтирането му също са от дарители.

Изработените материали по повод „120 години читалищно дело” – дипляни, грамоти, покани, афиши са платени със средства от дарители.

Сградата се ползва само от читалището. Няма отдадени под наем помещения.

Допълнителни средства от собствени приходи – рента от земите на читалището.

Закупени бяха още два нови пожарогасителя, едно мултифункционално устройство – принтер, скенер и копир, маса, бюро и столове, осветителни тела.

 Читалището няма наложени санкции по чл.31, 32 и 33 от ЗНЧ.

 Б. Читалищната библиотека осъществява библиотечно – информационна дейност отговаряща на чл.37 от Закона за обществените библиотеки. Към 2020 година

библиотеката притежава 21 036 бр. библиотечни документи, като са постъпили 432 броя библиотечни документи дарение от личните библиотеки на наши съграждани. Абонирани бяха 13 броя периодични издания. Обслужени са 470 читатели и са направени през годината общо 3 714 посещения. Степен на автоматизация - в библиотеката има 6 броя компютърна конфигурация и 1 бр. принтер , скенер и ксерокс, лаптоп – 1 бр., Мултимедия – 1 бр. по Програма “Глобални библиотеки” и още – 2 бр. компютърни конфигурации закупени със средства на читалището. Проведени през 2020 година 2 курса по начална компютърна грамотност за хора от третата възраст през месеците януари и февруари с техниката, предоставена от Програма „Глобални библиотеки”.

 **Срещи с творци :**

- „**Аз съм вече читател**” –Приемане на първокласниците за читатели на библиотеката, връчване на читателски карти и подарък детска книжка на всяко дете – 20.05.2020 г.

- Представяне книгата на краеведа Недю Василков „ **Славяново – Летопис” 3 част –** 30.09.2020 г.

 Школи по изкуствата :

 ШКОЛА ДУХОВИ ИНСТРУМЕНТИ - / брой участници - 11 / ;

 Клубове и кръжоци :

 ЕТНОГРАФСКИ КРЪЖОК - /брой участници – 12/ ;

 КРЪЖОК - Творческа работилница „Умейко” - / брой участници - 16/ ;

 ЕТНОГРАФСКА СБИРКА - Отделно обособена и подредена на площ от 38 кв. м. Тази година Етнографската сбирка се обогати с нови експонати от бита на славяновчани в чест на 120 годишнината на читалището - тъкани престилки, махалка за прежда, вълник, детски шити ризки и ямурлук.

Поддържане и доказани изяви на художествени състави:

ВОКАЛНА ГРУПА ЗА НАРОДНИ ПЕСНИ “ АВЛИГА “ с художествен ръководител Володя Дешков - /брой изяви - 6/. Репертоар на колектива - 78 народни песни. Издаден ДВД и 2 албума СД с нов репертоар.

 КОЛЕКТИВ ЗА АВТЕНТИЧЕН ФОЛКЛОР - / брой изяви – 6 /. – Сурвакари, Обичай “Камила”, Кукери, “Бабин ден”, “Зарезан”, „Еньовден”.

 ДУХОВ ОРКЕСТЪР с художествен ръководител Володя Дешков - /брой изяви - 4 / ; Бабин ден – 21.01.2020 г.; Национален празник – 03.03.2020 г.; Осмо мартенски концерт – 08.03.2020 г. ; 04.09.2020 г. - 46 години от обявяването на Славяново за град.

 КОЛЕКТИВ ХУДОЖЕСТВЕНО СЛОВО с художествен ръководител Кристина Христанова - /брой изяви – 4 /.

 НАРОДЕН ОРКЕСТЪР с художествен ръководител Володя Дешков - / брой изяви – 4/.

 ДЕТСКА ВОКАЛНА ГРУПА ЗА НАРОДНИ ПЕСНИ „Славейче” с художествен ръководител Володя Дешков – брой изяви – 6/.

ОРГАНИЗИРАНЕ И УЧАСТИЕ в празници, фестивали, събори.

**Вокална Група за народни песни „Авлига” с худ. рък. Володя Дешков :**

* **5 -ти Национален Фолклорен Събор „Ритъмът на България” – гр. Ловеч –** 26.09.2020 г. Събора няма конкурсен характер – Грамота за участие.
* **Международен фолклорен фестивал в Приморско „Фолклорни нюанси” –** 12 – 14.06.2020 г.
* **Участие** в Празника на град Славяново – 46 години от обявяването му за град – 04.09.2019 г.

**Народен оркестър с худ. ръководител Володя Дешков :**

* Участие в 4 общоградски тържества : Бабин ден – 21 януари, Националния празник – 3 Март , Осми март – Международен ден на жената и 4 –ти септември- Празника на град Славяново

 **Детска Вокална Група „Славейче” с худ. ръководител Володя Дешков**

* **Участия** в общоградски тържества през годината.

По повод на 120 годишнината от основаването на читалището във времето, в което бяха разрешени мероприятията на открито успяхме да направим 4 Празника за детската аудитория на Славяново. И четирите празника се проведоха на новото обособено за тази цел място на открито „Под дъгата” в така наречения „Английски двор”.

**„Есен златокоса”** - поезия за деца от творчеството на български поети – 25.09.2020 г.

**„С четка и палитра”** – състезание за най- красиво оцветяване на отлети фигурки.

**„Деца пеят за деца”** - надпяванес участието и на Детска Вокална група „Славейче”.

**„Игри под дъгата” -** „Да си построим замък” , „Балонен волейбол” , „Караоке – песни и танци” с водещ DG Красимир Савев - 30.09.2020 г.

На 28.10.2020 г. след обяд в навечерието на несъстоялия се Тържествен Концерт на 29.10. по повод 120 годишнината по Видинското радио „Гама” в Предаването „Фолклорна магия” с водещ Венцислав Пенев беше излъчено интервю с Председателя на читалището Кристина Христанова , в което звучаха и изпълнения на ВГНП „Авлига”, на Народен оркестър с ръководител Володя Дешков, Духов оркестър с ръководител Володя Дешков, изпълнения на младата народна певица Полина Порумова и дуетната им песен с Минчо Минчев „Сърце от Пирина” – участници също така и в „Пирин Фолк” Сандански.

На 01.11.2020 г. по Националното Радио „Христо Ботев” във Фолклорното предаване „От песен в песен” с водещи Лина Мачева и Юлия Гатерова отново след интервюто с Председателя Кристина Христанова по повод 120 години читалищно дело прозвучаха в ефир песните на ВГНП „Авлига”и на Народен оркестър с ръководител Володя Дешков. А в Коледното им празнично предаване звучаха песните на мъжка вокална група „Коледари” при читалището.

 В месеците, в които бяхме под забрана за провеждане на мероприятия на открито и на закрито в социалните мрежи излъчвахме видео клипове, чрез които отбелязвахме бележити дати от нашата история и годишнини на български поети и писатели чрез изпълнения на техни произведения от наши самодейци.

 Съвместно с читалище „Съгласие” гр. Плевен подехме инициатива за онлайн включване в часовете в начален курс „Четем приказки”. Това събитие при нас ставаше с учениците от първи и трети клас на СУ „Христо Ботев”.

 Най-успешен беше обявеният на страницата на читалището във Фейсбук Конкурс на тема: **„Различна Коледа”** в два раздела. Отличени бяха с Грамоти 28 деца, на които връчихме освен Грамотите и подаръци – книги, скицници, пастели, цветни моливи и др.

 Участие на младия поет Християн Кънев, служител в читалището в:

 5-ти Международен Поетичен Конкурс „И в златна есен с любов и песен” – гр. Казанлък – 17.10.2020 г.

 II Конкурс за видео клип на тема „Съвременна интерпретация на Вапцаровски стих” – гр. Тутракан – 16.12.2020 г.

 **Изложба** на картини от славяновски художници в Деловия клуб на читалището – постоянна. Картините са Дарение на читалището – допълнена с още една картина, дарена от художника Крум Коцев.

 **Читалището осъществява сътрудничество с читалищата и културните институции на територията на община Плевен.**

 **Социална политика** на читалището – оказване помощ при попълване на документи при кандидатстване пред социалните служби; разясняване при попълване на CV при кандидатстване онлайн за работни места.

 **Доброволческа дейност** – Разнасяне на книги по домовете на редовни възрастни читатели, при спазване на противоепидемичните мерки; провеждане на безплатни курсове за хората от третата възраст по начална компютърна грамотност в началото на 2020 г.; извършване на безплатни – малки ремонтни дейности от доброволци в читалището.

 Читалището в цялостната си дейност работи и с двата етноса, живеещи на територията на град Славяново.

07.01.2021 г. Председател :…………………..

Гр. Славяново /Кристина Христанова/

 Секретар :………………………

 /Володя Дешков/